joelniklaus/EU_Wikipedias huggingface dataset:
Slávia Banská Bystrica

Slávia Banská Bystrica (do roku 2022 BK ŠKP 08 Banská Bystrica, celým názvom Basketbalový klub Športový klub polície Banská Bystrica), prezývka Bystrické Pumy je slovenský ženský basketbalový klub pôsobiaci v Banskej Bystrici. Klub vznikol v roku 2008 ako nástupca zaniknutého klubu BK Slávia UMB Banská Bystrica. V sezóne 2020/2021 hrá klub v Basketbalovej extralige žien. Doposiaľ najlepšie výsledky klubu boli dve štvrté miesta v extralige v sezónach 2020/21 a 2021/22.

Domáce zápasy klub hráva v Športovej hale Dukla na Štiavničkách. Okrem seniorského tímu má klub tiež dievčenské družstvá v kategóriách od U11 až po juniorky. Mládežnícke tímy ŠKP 08 sú viacnásobnými majsterkami Slovenska vo svojich vekových kategóriách.

Dejiny klubu 
V sezóne 2022/23 sa klub prvý raz prihlásil do Eurocupu, po víťazstve nad gréckym tímom Eleftheria Moschatou v pomere dvojzápasu 71:72 a 61:58, celkovo 132:130 v prospech Slávie, postúpil do skupinovej fázy súťaže.

Súpiska

Hráčsky káder 
Súpiska aktuálna k 17. 10. 2022.

Realizačný tím 
 hlavný tréner: Miloslav Michálik
 asistent trénera: Milan Špiner
 organizačný vedúci: Peter Chmelík

Umiestnenia tímu

Umiestnenia v Basketbalovej extralige žien 
 Sezóna 2007/08: 5. miesto (ako BK Slávia UMB Banská Bystrica)
 Sezóna 2008/09: nezúčastnili sa
 Sezóna 2009/10: 8. miesto
 Sezóna 2010/11: 8. miesto
 Sezóna 2011/12: nezúčastnili sa
 Sezóna 2012/13: nezúčastnili sa
 Sezóna 2013/14: nezúčastnili sa, 1. miesto v I. lige žien – postup do EXZ 2014/15
 Sezóna 2014/15: 8. miesto
 Sezóna 2015/16: 6. miesto
 Sezóna 2016/17: 5. miesto
 Sezóna 2017/18: 7. miesto
 Sezóna 2018/19: 7. miesto
 Sezóna 2019/20: 5. miesto
 Sezóna 2020/21: 4. miesto
 Sezóna 2021/22: 4. miesto

Referencie

Pozri aj 
 BK Slávia UMB Banská Bystrica
 BK ŠK UMB Banská Bystrica
 BK ŠKP Banská Bystrica

Externé odkazy 
 Oficiálna stránka

Slovenské basketbalové kluby
Šport v Banskej Bystrici
Organizácie založené v 2008
Latinský patriarchát Jeruzalema

Latinský patriarchát Jeruzalema alebo Latinský jeruzalemský patriarchát () je diecézou, patriarchátom rímskokatolíckej cirkvi vo Svätej zemi (Izrael, Palestína, Jordánsko, Cyprus) so sídlom v Jeruzaleme. 

Na jeho čele stojí latinský patriarcha, pod ktorého cirkevnú správu spadajú najmä latinskí kresťania cudzieho pôvodu usadení vo Svätej zemi. Melchitskí katolíci ako východná cirkev sui generis pôsobiaca aj na jeho území majú ako hlavu vlastného patriarchu, ktorý nie je latinským patriarchom ale patriarchom východnej cirkvi pridruženej k Rímu.

História 
Patriarchát bol založený v roku 1099 v súvislosti so vznikom križiackeho Jeruzalemského kráľovstva. Pre historické udalosti sa však Katolícka cirkev v jeruzalemskom patriarcháte nikdy zásadne nerozvinula. V 13. storočí spolu so zánikom križiackych štátov zanikla aj osobitná jurisdikcia patriarchátu, ktorý naďalej existoval len ako čestný titul. Náboženský život kresťanov v Jeruzaleme následne riadil pravoslávny patriarcha, ktorý sa vrátil z konštantínopolského exilu. Latinský patriarchát bol obnovený až po zmene politickej situácie v Osmanskej ríši pápežom Piom IX. v roku 1847. Narozdiel od patriarchov východných cirkví pridružených k Rímu, ktorých volia miestne synody, bol (a je) jeruzalemský latinský patriarcha menovaný priamo pápežmi. Prvým patriarchom obnoveného patriarchátu bol Giuseppe Valerga. Súčasným patriarchom je Talian Pierbattista Pizzaballa menovaný do úradu pápežom Františkom v októbri 2020.

Zoznam patriarchov od obnovenia v 19. stor. 
Údaje podľa:

 Giuseppe Valerga (18471872)
 Vincenzo Bracco (18731889)
 Luigi Piavi (18891905)
 Filippo Camassei (19061919)
 Luigi Barlassina (19201947)
 Alberto Gori (19491970)
 Giacomo Beltritti (19701987)
 Michel Sabbah (19872008)
 Fouad Twal (20082016). 
 Pierbattista Pizzaballa (od 2016 ako administrátor, od 2020 ako patriarcha)

Referencie 

Kresťanstvo v Izraeli
Kresťanstvo na Cypre
Rád Božieho hrobu
Križiaci (dejiny)
Tomáš Taraba

Mgr. Tomáš Taraba (* 13. február 1980, Modra) je nezaradený poslanec Národnej rady Slovenskej republiky za stranu Život - Národná Strana. Kandidoval za kresťanskú stranu KDŽP na kandidátke Ľudová strana Naše Slovensko. V NR SR patrí medzi veľkých kritikov vlády Slovenskej republiky. Aktívne bojuje za zákaz potratov. V rámci NR SR pôsobí vo výbore pre kultúru a médiá.

Vzdelanie 
 1994 – 1998: Gymnázium Pezinok
 1998 – 2003: Univerzita Komenského v Bratislave – Odbor politológia
 1999 – 2006: Ekonomická univerzita v Bratislave – Národohospodárska fakulta
 2001 – 2003: Univerzita v Rogensburgu – Podnikový manažment

Profesionálna kariéra 
 2003: Produktový manažér – European Investors
 2004 – 2006: Vyjednávač pre investičné projekty – SARIO Slovenská agentúra pre rozvoj investícií
 2006 – 2019: Manažér v súkromnej sfére

Pôsobenie v politike 
Je spoluzakladateľom politickej strany ŽIVOT – národná strana a od septembra 2019 je jej predsedom. 

V parlamentných voľbách v roku 2020 bol zvolený do NR SR na kandidátke strany Kotlebovci – Ľudová strana Naše Slovensko. Okrem neho boli zo strany KDŽP na kandidátke ĽSNS zvolení aj poslanci Štefan Kuffa a Filip Kuffa.

Po politických nezhodách s poslancom Milanom Mazurekom odišiel z poslaneckého klubu ĽSNS.

V NR SR patrí medzi veľkých kritikov Matovičovej vlády, v rozhovoroch počas koaličnej krízy v marci 2021 vyjadril možnú podporu menšinovej vláde (po potenciálnom odchode liberálnejších strán koalície, SaS a Za ľudí) a názorovo patrí ku tzv. pro-life poslancom.

V rámci NR SR pôsobí vo výbore pre kultúru a médiá.

Referencie 

Slovenskí politici
Poslanci NR SR (2020 – 2024)
Politici KDŽP
Politici ĽS Naše Slovensko
Predsedovia slovenských politických strán
Absolventi Univerzity Komenského
Absolventi Národohospodárskej fakulty Ekonomickej univerzity v Bratislave
Osobnosti z Pezinka
Algor

Algor je slovenská black metalová hudobná skupina z Nového Mesta nad Váhom, ktorá vznikla v roku 1998. Názov skupiny pochádza z latinského slova "algor", čo znamená mráz. Kapela vydala 2 štúdiové albumy, 3 demo albumy a dva split albumy.

Členovia skupiny

Súčasná zostava 

 Aldaron – spev, gitara, basgitara, klávesy (1998 – súčasnosť)

 Miroslav "Slavfist" – bicie (1998 – súčasnosť)

Hudobníci hrajúci naživo 

 Stanislav – basgitara (2010 – súčasnosť)
 Torham – gitara (2015 – súčasnosť)

Diskografia

Štúdiové albumy 

 2003 Úder pohanského hnevu
 2013 Hierofánia

Demá 

 1999 Emptiness
 2001 Promo 2000/2001
 2010 Promo 2010

Split nahrávky 

 2005 Heathen Brotherhood
 2011 Algor / Ruin of Hedonism

Slovenské blackmetalové hudobné skupiny
Smart (producent)

Tomáš Lacko, známy pod umeleckým menom Smart, je slovenský hudobný producent a člen bratislavskej hip hopovej skupiny DMS, s ktorou vydal jedno EP (Teraz už naozaj) a päť albumov (Čo sa stalo?!, MMXV, Prepáčte (Official),MDMS a HUHU).
Mimo svojej skupiny má na konte ešte jeden album z roku 2014 so známym srbským rapperom Škabom zo známej skupiny (Beogradski Sindikat).

História 
V roku 2008 vydali ako skupina DMS spoločné EP Teraz už naozaj, kde produkoval 5 piesní. Touto nahrávkou sa dostali do širšieho povedomia ľudí v Dúbravke a celkovo v Bratislave. V roku 2011 vydala skupina DMS svoj debutový album s názov Čo sa stalo?!, ktorý vyšiel pod vydavateľstvom Gramo Rokkaz a Smart mal na ňom tentokrát na starosti až 9 beatov. Do roku 2013 bola skupina DMS (Separ, Dame, Smart) členmi vydavateľstva Gramo Rokkaz. V roku 2015 vydali svoj druhý album s názvom MMXV, ktorý dostal platinovú platňu a v Rukahore awards 7 rúk z 10. Smart je na tomto albume autorom 11 beatov. V roku 2018 vydali album Prepáčte (Official) ,kde Smart prvýkrát začal s rapom. V roku 2019 vydala skupina album MDMS a v roku 2021 album HUHU. Na všetkých ďalších albumoch môžme počut Smarta rapovať.

Graffiti 
Smart začal s tvorbou graffiti v roku 1995. V roku 1997 založil KGB crew a dnešná zostava je Smart, Separ, Ruyns, Lepak, Rems a Coed.

Diskografia

Albumy skupiny DMS

Slovenskí hudobní producenti
Osobnosti z Bratislavy
Filip Kuffa

Ing et. Ing. Filip Kuffa (* 3. október 1987, Kežmarok) je slovenský politik a poslanec Národnej rady Slovenskej republiky za stranu ŽIVOT - NS. V súčasnosti pôsobí ako podpredseda strany.

Životopis 
Po absolvovaní cirkevného gymnázia, študoval na Technickej univerzity vo Zvolene, kde úspešne vyštudoval v odboroch lesníctvo, aplikovaná zoológia a poľovníctvo. Po vysokej škole pracoval v Žakovciach, v Inštitúte Krista Veľkňaza a neskôr bol zamestnaný v lesníckom sektore. Je ženatý a má tri dcéry.

Rodina 
Jeho otcom je poslanec NR SR Štefan Kuffa a jeho strýkom kňaz Marián Kuffa.

Pôsobenie v politike 
Je členom politickej strany ŽIVOT - NS a v parlamentných voľbách v roku 2020 bol zvolený do NR SR.  Okrem neho boli zo strany ŽIVOT - NS zvolení aj poslanci Štefan Kuffa a Tomáš Taraba. Po veľmi krátkom pôsobení v klube ĽSNS a politických nezhodách odtiaľ odišli. Neboli nikdy ako členovia tejto strany, ale kandidovali pod menom vlastnej politickej strany KDŽP, ktorá sa neskôr premenovala na súčasnú stranu ŽIVOT - NS. V rámci NR SR pôsobí vo výbore pre pôdohospodárstvo a životné prostredie prostredie.

Referencie 

Slovenskí politici
Poslanci NR SR (2020 – 2024)
Politici KDŽP
Politici ĽS Naše Slovensko
Absolventi Technickej univerzity vo Zvolene
Osobnosti z Kežmarku
Judith Lightová

Judith Lightová (; * 9. február 1949, Trenton, New Jersey, USA) je americká herečka, producentka a advokátka. V septembri 2019 získala svoju hviezdu na Hollywoodskom chodníku slávy.

Detstvo a mladosť 
Lightová sa narodila do židovskej rodiny v roku 1949. V roku 1966 ukončila strednú školu v New Jersey. Vyštudovala drámu na Carnegie Mellon University.

Kariéra 
V roku 1970 zahájila svoju hereckú kariéru. Objavila sa v niekoľkých inscenáciách z Broadweyu. V roku 1977 jej bola ponúknutá úloha v televíznom seriály One Life to Live. Spočiatku túto možnosť odmietla, nakoľko nechcela byť stálou súčasťou žiadneho televízneho projektu, ale neskôr túto ponuku prijala.

V roku 1984 prijala úlohu v televíznom seriály Who's the Boss?. V roku 1989 si zahrala v kriticky oceňovanej dráme, podľa skutočnej udalosti The Ryan White Story ktorý hovorí príbeh chlapca, ktorý trpí ochorením HIV. Lightová vo filme stvárnila matku chlapca, ktorého stvárnil Lukas Haas. V roku 1991 stvárnila hlavnú úlohu v dráme Wife, Mother, Murderer.

V roku 1999 stvárnila v divadelnej hre Wit ženu, ktorá bojuje s rakovinou. Lightová si kvôli úlohe vo filme oholila hlavu.

Od roku 2006 do roku 2010 účinkovala v televíznom seriály Škaredá Betty. V roku 2010 hrala v divadelnom predstavení Lombardi, v ktorom za svoj herecký výkon získala nomináciu na divadelnú cenu Tony. Tú získala v rokoch 2012 a 2013, za účinkovanie v predstaveniach Other Desert Cities (2012) a Faye (2013). V roku 2014 si zahrala po boku Patricie Clarksonovej vo filme Last Weekend.

S Keirou Knightleyovou a Mattom Ryanom účinkovala v roku 2015 v divadle Broadwayi v predstavení Thérèse Raquin.

Po boku Christiny Ricci si zahrala v životopisnej dráme Escaping The Madhouse: The Nellie Bly Story. S Bette Midlerovou účinkuje v televíznom seriály The Politican, ktorý mal premiéru v júni 2020.

Súkromný život 
Od roku 1985 je vydatá za televízneho herca Roberta Desideria. Pár žije oddelene a nemajú spolu žiadne deti. Dvadsať rokov sa venovala kundalini joge a je židovkou.

Lightová je silnou aktivistkou LGBTQ a HIV. Bola jednou z prvých celebrít, ktoré sa začali zaujímať o túto tému. Pôsobila v právnej rade Matthewa Shepharda či iných organizácii ktoré sa zaoberajú diskrimináciou na základe sexuálnej orientácie.

V roku 1980 sa aktívne začala venovať advokátskej činnosti, zastupuje tiež ľudí s ochorením HIV.

Iné projekty

Zdroj 

Filmové herečky USA
Televízne herečky USA
Divadelné herečky USA
LGBT aktivisti
Držitelia Drama Desk
Držitelia ceny Tony
Držitelia ceny Daytime Emmy
Hollywoodsky chodník slávy
Osobnosti z New Jersey
Black Rose: A Rock Legend

Black Rose: A Rock Legend je deviaty štúdiový album írskej rockovej skupiny Thin Lizzy. Bol vydaný v apríli 1979 spoločnosťou Vertigo Records a spolu s členmi skupiny ho produkoval Tony Visconti. Umiestnil sa na 2. priečke britskej hitparády. Ide o jediný kompletný album skupiny, ktorý s ňou nahral gitarista Gary Moore.

Zoznam skladieb 
 „Do Anything You Want To“ – 3:53
 „Toughest Street in Town“ – 4:01
 „S&M“ – 4:05
 „Waiting for an Alibi“ – 3:30
 „Sarah“ – 3:33
 „Got to Give It Up“ – 4:24
 „Get Out of Here“ – 3:37
 „With Love“ – 4:38
 „Róisín Dubh (Black Rose): A Rock Legend“ („Shenandoah“ / „Will You Go Lassie Go“ / „Danny Boy“ / „The Mason's Apron“) – 7:06

Deluxe edícia
Nová remastrovaná a rozšírená edícia albumu Black Rose: A Rock Legend vyšla 27. júna 2011. Táto nová edícia je dvoj-CD s pôvodným albumom na disku 1 a bonusovým materiálom na disku 2

 „Just the Two of Us“ (B-strana singla „Do Anything You Want To“) – 2:47
 „A Night in the Life of a Blues Singer“ (longer version) – 5:44
 „Rockula (Rock Your Love)“ – 4:16
 „Don't Believe a Word“ (pomalá verzia s Lynottovým a Moorovým spevom) – 3:18
 „Toughest Street in Town“ (different version) – 3:58
 „S&M“ (Nassau sessions, 1978) – 3:18
 „Got to Give It Up“ (Nassau sessions, 1978) – 3:25
 „Cold Black Night“ (Nassau sessions, 1978)	– 3:37
 „With Love“ (Nassau sessions, 1978) – 4:33
 „Black Rose“ (Nassau sessions, 1978) – 4:04

Obsadenie 
 Thin Lizzy
 Phil Lynott – spev, basgitara, 12-strunová gitara
 Scott Gorham – gitara, sprievodné vokály
 Gary Moore – gitara, sprievodné vokály
 Brian Downey – bicie, perkusie

 Ostatní hudobníci
 Jimmy Bain – basgitara
 Huey Lewis – harmonika
 Mark Nauseef – bicie

Referencie

Zdroj 

Albumy skupiny Thin Lizzy
Hudobné albumy z 1979
Albumy Vertigo Records
Albumy Warner Bros. Records
Jaroslav Kmeť

Ing. Jaroslav Kmeť  (* 12. august 1971, Humenné) je slovenský manažér, odborník v oblasti informačných technológií a súčasný štátny tajomník Ministerstva dopravy a výstavby Slovenskej republiky.

Pracovná kariéra 
Jaroslav Kmeť v roku 1994 absolvoval inžinierske štúdium na Agronomickej fakulte Slovenskej poľnohospodárskej univerzity (SPU) v Nitre. V rámci profesionálneho pôsobenia zastával viaceré manažérske posty - pracoval napríklad ako manažér pre public sector a healthcare  v spoločnosti Hewlett-Packard pre región strednej a východnej Európy, Ruska a bývalých krajín ZSSR. Bol regionálnym riaditeľom a konateľom spoločnosti Computer Sciences Corporation pre Slovensko, Česko, Poľsko, Maďarsko a Rumunsko. Ako generálny riaditeľ tiež viedol Oracle Slovensko. Má skúsenosti v oblasti krízového riadenia, transformácie spoločnosti, obchodu a marketingu. V roku 2018 prijal ponuku ísť pracovať do štátnej správy ako generálny riaditeľ sekcie IT verejnej správy na Úrade podpredsedu vlády SR pre investície a informatizáciu (súčasné Ministerstve investícií, regionálneho rozvoja a informatizácie Slovenskej republiky). Druhého apríla 2020 vláda Slovenskej republiky na návrh ministra Andreja Doležala vymenovala Jaroslava Kmeťa za štátneho tajomníka Ministerstva dopravy a výstavby Slovenskej republiky. Na ministerstve sa venuje cestnej a železničnej doprave, elektronickým a poštovým službám.

Nádej pre kone a ľudí 
V roku 2014 založil Jaroslav Kmeť spolu s manželkou Lenkou Kmeťovou občianske združenie Nádej pre kone a ľudí s cieľom zvýšiť povedomie o nedostatočnej legislatívnej ochrane koní a pomôcť tak týraným, zanedbaným a zneužívaným koňom. V januári 2021 tento azyl pre kone, ktorí manželia prevádzkujú na svojej súkromnej farme, poskytoval útočisko trinástim koňom a jednému poníkovi. Lenka Kmeťová, ktorá momentálne občianske združenie Nádej pre kone a ľudí vedie sa aktívne podieľa na boji za práva zvierat, v priebehu rokov sa jej podarilo zachrániť a následne umiestniť do dobrých podmienok desiatky koní aj iných zvierat.

Osobný život 
Jaroslav Kmeť má po otcovi Jaroslavovi Kmeťovi staršom rusínske korene, po mame Márii Kmeťovej ktora bola narodena v roku 1949 a má 3 deti Eriku Jaroslava a Vladimíra. Zas bulharské. V roku 1997 si vzal za manželku Lenku Kmeťovú, s ktorou založil neziskovú organizáciu Nádej pre kone a ľudí. Jaroslav Kmeť je vegetarián a amatérsky bežec.

Referencie 

Štátni tajomníci Ministerstva dopravy, výstavby a regionálneho rozvoja Slovenskej republiky
Slovenskí politici
Frances Sternhagenová

Frances Sternhagenová (; * 13. január 1930 Washington, D.C., Spojené štáty) je americká herečka.

Detstvo a mladosť 
Jej otcom bol John M. Sternhagen a matkou bola Gertrude Hussey. Navštevovala Madeira School a Potomac vo Virgínii. Študovala na Univerzite Vassar College v New Yorku.

Kariéra 
V rokoch 1953 až 1954 pracovala vo Washingtonskej Arena Stage. V roku 1955 debutovala na Broadwayi ako slečna T. Muse v predstavení The Skin of Our Teeth.

V roku 1971 si zahrala po boku Jessicy Tandy a Colleen Dewhurst v predstavení All Over. 

V roku 1974 účinkovala v divadelnej hre The Good Doctor, za ktorú získala ocenenie Tony a Drama Desk. V roku 1981 si zahrala v sci-fi filme Outland, po boku Seana Conneryho. V rovnakom roku sa pripojila k natáčaniu televízneho seriálu Cheers, kde za svoj herecký výkon získala dve nominácie na Primetime Emmy.  V októbri 1983 mal premiéru film s názvom Romantic Comedy, kde mala vedľajšiu postavu po boku Mary Steenburgen. 

Na divadelných doskách v roku 1988 stvárnila hlavú postavu v predstavení Driving Miss Daisy. Postavu Daisy Werthan hrala dva roky, mimo divadlo Broadway. O rok neskôr (1989) stvárnila matku Farrah Fawcett vo filme See You in the Morning. 

Menšiu rolu stvárnila vo filme Misery z roku 1990, podľa knižnej predlohy Stephena Kinga. 

V roku 1995 si zahrala v divadelnom predstavení filmu z roku 1949, The Heiress. V predstavení sa objavila po boku Olivie de Havilland či Ralpha Richardsona. V rovnakom roku nahrala audio ku knihe od Stephena Kinga, Dolores Claiborne. 

Objavila sa tiež v niekoľkých častiach televízneho seriálu Sex v meste, v rokoch 2000 až 2002. 

Jednou z vedľajších postáv stvárnila aj vo filme The Mist z roku 2007.

Zdroj 

Filmové herečky USA
Televízne herečky USA
Dabingové herečky USA
Divadelné herečky USA
Držitelia Drama Desk
Držitelia ceny Tony
Osobnosti z Washingtonu D.C.
Illeana Douglas

Illeana Hesselberg ( * 25. júl 1965, Quincy, Massachusetts), známa pod menom Illeana Douglas je  americká herečka, producentka, režisérka a scenáristka.

Detstvo a mladosť 
Je dcérou učiteľky a maliara, v 70. rokoch boli jej rodičia silno ovplyvnení kultúrou hippies. Jej otec bol synom herca Melvyna Douglasa. V detstve mala dvoch starších bratov, z ktorých jeden zomrel. Vyrastala v Connecticute. Meno Illeana dostala po rumunskej princeznej.

Kariéra 
Navštevovala divadelnú školu Neighborhood Playhouse School. V roku 1991 sa objavila v menšej úlohe vo filme Mys hrôzy, ktorý režíroval Martin Scorsese, jej vtedajší partner. V roku 1995 si zahrala menšiu úlohu vo filme Zomrieť pre.., po boku Nicole Kidman. 

V roku 1999 si zahrala vo filme Ozveny mŕtvych, po boku Kevina Bacona. V rovnakom roku sa objavila v televíznom seriály Action, za ktorý získala ocenenie Satellite. V roku 2001 bola nominovaná na ocenenie Emmy Award za jej herecký výkon v televíznom seriály Six Feet Under. 

V rokoch 2008 až 2012 hrala v seriály pre spoločnosť IKEA, s názvom Easy to Assemble. Seriál mal štyri série. V roku 2014 sa objavila v televíznom seriály Welcome to Sweden, po boku Amy Poehler a Leny Olin. O rok neskôr produkovala televízny Skinny. Objavila sa tiež v jednej z hlavných úloh v seriály.

Súkromný život 
Od roku 1989 do roku 1997 bola partnerkou Martina Scorseseho. V máji 1998 sa vydala za Georgea Axelroda, s ktorým sa v roku 2001 rozviedla. Pár nemal žiadne deti. Je vegetariánkou.

Zdroj 

Filmové herečky USA
Televízne herečky USA
Dabingové herečky USA
Osobnosti USA nemeckého pôvodu
Osobnosti USA litovského pôvodu
Osobnosti z Massachusetts
Demo 1997 (Chiki liki tu-a)

Prvá demo nahrávka slovenskej alternatívnej skupiny Chiki liki tu-a z Prešova.  Vznikla 1. februára 1997 v Slovenskom rozhlase Prešov.

Zoznam skladieb 

 Ta toto nie je možné (02:18) hudba: Chiki liki tu-a  text: Martin Višňovský
 Gdo ja (03:40) hudba: Chiki Liki Tu-a  text: Martin Višňovský
 Nedozierne možnosti (02:56)  hudba: Chiki Liki Tu-a  text: Martin Višňovský
 Vrchovatou mierou  (03:10)  hudba: Chiki Liki Tu-a  text: Martin Višňovský
 Tončo je pončo  (02:36)  hudba: Chiki Liki Tu-a  text: Martin Višňovský
 Je to asi ...  (03:50)  hudba: Chiki Liki Tu-a  text: Martin Višňovský
 Nenormálny (05:29)  hudba: Chiki Liki Tu-a  text: Martin Višňovský

Realizácia 
Zvuk a mix: Peter Švorc

Nahrávané: Slovenský rozhlas Prešov 1.2.1997

Obal: Dušan Papp

Obsadenie 
Martin Višňovský – basgitara , spev 

Marián Ivan – gitara

Peter Šima – bicie

Tomáš Višňovský –  klávesy

Albumy skupiny Chiki liki tu-a
Hudobné albumy z 1997
Susan Flanneryová

Susan Flannery (* 31. júl 1939, Jersey City, New Jersey, Spojené štáty) je americká herečka a režisérka.

Detstvo a mladosť 
Flanneryová sa narodila v Jersey City, v štáte New Jersey. Navštevovala školu na Manhattane a v roku 1962 získala titul BA na dievčenskej vysokej škole Stephens Collage v meste Kolumbia v Missouri.

Kariéra 
Flanneryová započala svoju kariéru v roku 1963. O tri roky neskôr, stvárnila doktorku Lauru Spencer Horton, v televíznom seriály Days of Our Lives. V televíznom seriály účinkovala do roku 1975. V roku 1974 prijala úlohu vo filme The Towering Inferno, po boku Faye Dunaway, Paula Newmana či Stevea McQueena. Za svoju úlohu získala v roku 1975 ocenenie Zlatý glóbus. 

S Kirkom Douglasom a Christopherom Plummerom hrala vo filme The Moneychangers z roku 1976. 

V rokoch 1980 až 1981 stvárnila jednu z vedľajších úloh v televíznom seriály Dallas. V rokoch 1987 až 2012 účinkovala v americkej telenovele s názvom The Bold and the Beautiful. Jej úloha v telenovele bola pre dejové línie veľmi dôležitá a Flanneryová dobrovoľne po 25 rokoch účinkovania sa rozhodla zo seriály odísť. Jej postava zomrela na rakovinu pľúc. Za jej herecký výkon získala mnoho nominácii a ocenení.

Osobný život 
Flanneryová nebola nikdy vydatá a má adoptovanú dcéru Blaise. Patrí k herečkám ktoré si strážia svoje súkromie.

Zdroj 

Filmové herečky USA
Televízne herečky USA
Držitelia ceny Zlatý glóbus
Držitelia ceny Daytime Emmy
LGBT osobnosti USA
Osobnosti z Jersey City
Singel 1998 (Chiki liki tu-a)

Singel z prvého albumu Nezatváraj Milan dvere,  slovenskej alternatívnej skupiny Chiki liki tu-a z Prešova.  Vznikol 16.-23.februára 1998 v Slovenskom rozhlase Bratislava.

Zoznam skladieb 

 Tončo je pončo   (02:08)  hudba: Chiki liki tu-a  text: Martin Višňovský
 Malicherná záležitosť  (03:19)  hudba: Chiki liki tu-a  text: Martin Višňovský
 Gdo ja  (03:26)  hudba: Chiki liki tu-a  text: Martin Višňovský

Realizácia 
Zvuk a mix: Ľuboš Války

Nahrávané: Slovenský rozhlas Bratislava,  16.-23. február 1998

Obal: Asis s.r.o.

Obsadenie 
Martin Višňovský – basgitara , spev 

Marián Ivan – gitara, zbory, spev 

Peter Šima – bicie, zbory

Tomáš Višňovský –  klávesy , trúbka , perkusie, zbory

Tomáš Paľo – trombón, tenor flauta, zbory

Albumy skupiny Chiki liki tu-a
Hudobné albumy z 1998
Viceprezident Spojených štátov

Viceprezident Spojených štátov ( vice president of the United States) je po prezidentovi druhým najvyšším predstaviteľom Spojených štátov a podľa ústavy je predsedom ex officio Senátu Spojených štátov. Právo na hlasovanie v senáte má však iba v prípade rovnosti hlasov. V poradí nástupníctva na funkciu prezidenta je prvý, kto by v prípade neschopnosti výkonu funkcie prezidenta nastúpil na jeho miesto. Viceprezidenta volia občania Spojených štátov nepriamo spolu s prezidentom v prezidentských voľbách na 4 roky pomocou Zboru voliteľov.

V novembri 2020 bola v prezidentských voľbách zvolená na post viceprezidenta Kamala Harrisová. Do funkcie nastúpila 21. januára 2021, kedy bola inaugurovaná ako 49. viceprezidentka Spojených štátov. Stala sa prvou černoškou, juhoazijatkou a ženou na tomto poste.

Nástupníctvo 
V prípade uvoľnenia úradu prezidenta Spojených štátov sa viceprezident stáva prezidentom do konca funkčného obdobia. V prípade uvoľnenia úradu viceprezidenta Spojených štátov prezident prostredníctvom 25. dodatku ústavy menuje nového viceprezidenta s väčšinovým súhlasom Senátu a Snemovne reprezentantov.
Osoba vykonávajúca úrad prezidenta či viceprezidenta nemôže byť naturalizovaný občan Spojených štátov, musí byť narodení na území Spojených štátov. Minister vlády môže byť narodený v cudzine, ale tým mu zaniká možnosť vykonávať úrad prezidenta či viceprezidenta.

Obsadenie úradu 
Úrad viceprezidenta Spojených štátov do roku 2021 zastávali len muži. V prezidentských voľbách v roku 2008 kandidovala do tejto funkcie Sarah Palinová. Ide ešte len o druhou ženou v dejinách USA, ktorá bola nominovaná na druhý najvyšší úrad, v rámci jednej z dvoch najväčších strán. Prvýkrát sa tak stalo v prezidentských voľbách 1984, kedy za Demokratickú stranu neúspešne kandidovala na úrad viceprezidentky newyorská kongresmanka Geraldine Ferrarová (spolu s prezidentským kandidátom Walterom Mondale). Kamala Harrisová je prvou ženou zvolenou do úradu, zároveň je prvou nebielou osobou v úrade.

Žijúci prezidenti 
K apríl 2021 žije 6 viceprezidentov: 1 úradujúca viceprezidentka a 5 bývalí viceprezidenti:

Zdroj 

 
 
Vláda USA
Eartha Kitt

Eartha Kitt (; * 17. január 1927, North, Južná Karolína, USA – † 25. december 2008, Weston, Connecticut, USA) bola americká speváčka, filmová, televízna a dabingová herečka, tanečnica, spisovateľka a aktivistka.

Detstvo a mladosť 
Jej matka, Annie Mae Keith bola afrického pôvodu a svojho otca nikdy nepoznala. Vyrastala u svojej tety. Po smrti jej matky vyrastala s Mamie Kitt, s ktorou sa presťahovala do Harlemu v New Yorku.

Kariéra 
Svoju kariéru započala v roku 1942 ako členka Katherine Dunham Company. V súbore zostala do roku 1948. Nahrala niekoľko piesní, ako napríklad  "Let's Do It", "Champagne Taste", "C'est si bon"), "Just an Old Fashioned Girl", "Monotonous", "Je cherche un homme", "Love for Sale", "I'd Rather Be Burned as a Witch", "Kâtibim", "Mink, Schmink", "Under the Bridges of Paris" a iné. Bola veľmi obľúbená pre svoj špecifický hlas. 

V roku 1953 naspievala svoj najznámejší hit, "Santa Baby". O rok neskôr si zahrala v muzikály New Faces of 1952.
V roku 1966 stávrnila Catwoman, vo filme Batman. V 70. rokoch 20. storočia skúšala šťastie na Broadwayi. K hudbe sa vrátila okolo roku 1984, keď naspievala pieseň "Where Is My Man". 

V roku 1992 stvárnila menšiu úlohu po boku herca Eddieho Murphyho vo filme Bumerang. Objavila sa tiež v muzikálnom predstavení Čarodejník zo zeme Oz, kde stvárnila zlú čarodejnicu zo Západu. 

V roku 2000 prepožičala svoj hlas postave menom Yzma, v kreslenej rozprávke Vladárova nová tvár. Za svoju prácu získala ocenenie Annie. Spolupracovala aj na seriálovej verzii, za ktoré tiež získala ocenenia Daytime Emmy, v rokoch 2007 a 2008.

Súkromný život 
Bola vydatá za Johna W. McDonalda, v rokoch 1960 až 1965. Spolu mali jedno dieťa, dcéru Kitt McDonald. 

Počas celého života bola Eartha Kitt obyvateľkou Connecticutu. Neskôr sa na krátky čas presťahovala do New Yorku, konkrétne Pound Ridge ale po čase sa vrátila do Connecticutu, aby bola blízko svojej dcéry a jej rodiny. 

Bola silnou aktivistkou a v roku 1966 založila nadáciu Kittsville Youth Foundation, ktorá sa zaoberala znevýhodnenou mládežou v oblasti Watts, v Los Angeles. Patrila tiež k obhajcom práv LGBT a bola členkou združenia žien.

Úmrtie 
Príčinou jej úmrtia bola rakovina hrubého čreva, na ktorú zomrela 25. decembra 2008, vo svojom dome vo Westone, v štáte Connecticut.

Zdroj 

Filmové herečky USA
Televízne herečky USA
Dabingové herečky USA
Speváčky USA
Džezové speváčky USA
Dance speváčky USA
Držitelia ceny Daytime Emmy
Osobnosti z Južnej Karolíny
Osobnosti USA afrikánskeho pôvodu
Aktivisti za ľudské práva
LGBT aktivisti
Michal Štanceľ

Michal Štanceľ (*20. október 1921, Malý Čepčín - ✝10. februára 1989) bol slovenský a československý politik Komunistickej strany Slovenska, minister vlád ČSSR a poslanec Snemovne národov Federálneho zhromaždenia za normalizácie.

Životopis 
V rokoch 1953 - 1960 pôsobil ako námestník predsedu Slovenského úradu sociálneho zabezpečenia, medzi rokmi 1960-1963 bol námestníkom predsedu a v rokoch 1963 - 1968 predsedom Štátneho úradu sociálneho zabezpečenia. V období rokov 1968 - 1983 bol federálnym ministrom, najprv krátko do apríla 1968 ako minister bez kresla v prvej vláde Oldřicha Černíka. Bol ministrom práce ČSSR. V roku 1971 mu bol udelený Rád práce, roku 1981 Rád republiky. V rokoch 1968 - 1970 sa uvádza ako účastník zasadnutí Ústredného výboru Komunistickej strany Slovenska. 31. augusta 1968 bol kooptovaný za člena Ústredného výboru Komunistickej strany Československa.

Vo voľbách roku 1971 zasadol do slovenskej časti Snemovne národov (volebný obvod č. 124 - Zvolen I, Stredoslovenský kraj). Mandát obhájil vo voľbách roku 1976 (obvod Zvolen I) a voľbách roku 1981 (obvod Rimavská Sobota). Vo Federálnom zhromaždení zotrval do konca funkčného obdobia, teda do volieb roku 1986.

Zdroj

Referencie 

Nositelia Radu republiky
Nositelia Radu práce
Politici KSČ
Československí ministri bez kresla
Poslanci česko-slovenského Federálneho zhromaždenia
Úmrtia v 1989
Narodenia v 1921
Medaila za zásluhy o slovenskú diplomaciu

Medaila za zásluhy o slovenskú diplomaciu je najvyššie rezortné ocenenie Ministerstva zahraničných vecí a európskych záležitostí Slovenskej republiky. Vyznamenanie udeľuje minister zahraničných vecí a je udeľované osobám za mimoriadne zásluhy o budovanie diplomacie Slovenskej republiky, významný prínos k napĺňaniu cieľov zahraničnej politiky Slovenskej republiky, rozvoj vzťahov so Slovenskou republikou alebo za šírenie dobrého mena Slovenskej republiky v zahraničí.

Opis vyznamenania 

Obojstranná medaila pozostáva z kovového modulu priemeru 40 mm razeného z mosadze, postriebreného a následne patinovaného. Centrálny motív averzu tvoria tri lipové listy položené na sieti. Na averze je kruhopis: DIPLOMACIA MIER PRIATEĽSTVO SPOLUPRÁCA. Centrálny motív reverzu tvorí motív podávajúcich sa rúk položený na sieti. Kruhopis reverzu tvorí pomenovanie a hlavné kritérium zásluhy, za akú sa udeľuje ocenenie: ZA ZÁSLUHY O SLOVENSKÚ DIPLOMACIU. Kovový modul je zavesený na svetlomodro-bielo-modro-červenej hodvábnej stuhe širokej 38 mm. Čestná medaila je zriadená v pánskej aj dámskej verzii, ktorú rozlišuje typ stuhy. K medaile patrí 38 mm široká stužka a rozeta s priemerom 12 mm.   

Výtvarným autorom medaily je heraldik Marek Sobola spolu s diplomatom Ľubomírom Rehákom, ktorý je aj autorom idey vzniku vyznamenania. Realizácia vyznamenania vznikla v spolupráci s Mincovňou Kremnica, š.p.

Laureáti

2020 

 Lady Milena Grenfell-Baines MBE, krajanská aktivistka
Jan Telenský, podnikateľ, investor a filantrop
 Tibor Borovský, duchovný správca Slovenskej katolíckej misie v Londýne

2021 

 Anton Neuwirth, prvý veľvyslanec Slovenskej republiky pri Svätej stolici, in memoriam
Mária Krásnohorská, emeritná slovenská veľvyslankyňa. Krajinu reprezentovala na poste stálej predstaviteľky SR pri OSN v Ženeve, a bola veľvyslankyňou vo Francúzsku a v Taliansku

Referencie 

Slovenské rady a vyznamenania
Róbert Géresi

Mgr. Róbert Géresi (* 18. júl 1967, Kráľovský Chlmec) je reformovaný duchovný maďarskej národnosti. Od 1. januára 2021 je biskupom Reformovanej cirkvi na Slovensku. Pred zvolením za biskupa pôsobil od roku 1995 ako zborový farár – štatutár v zboroch Seňa, Milhosť a Perín.

Životopis 
Geresi sa narodil v Kráľovskom Chlmci, kde absolvoval spoločne s Malým Horešom základnú školskú dochádzku. Následne absolvoval gymnázium v Kráľovskom Chlmci. Po maturite začal študovať na Slovenskej vysokej škole technickej v Bratislave, nakoniec však vyštudoval na na Evanjelickej teologickej fakulte Karlovej univerzite v Prahe. Štúdium úspešne dokončil v roku 1993, počas vysokoškolského štúdia získal tiež štipendium vo Švajčiarsku v Ženeve. 

V rokoch 20082020 pôsobil dvanásť rokov v predsedníctve – synode – Reformovanej kresťanskej cirkvi (RKC) ako pastorálny a sekulárny vodca súčasne.

Volebnou synodou presbyterov matkocirkevných zborov bol Géresi 9. decembra 2020 zvolený za v poradí 4. biskupa RKC v dejinách samostatnej Slovenskej republiky so začiatkom úradu od 1. januára 2021. Kandidoval ako jediný kandidát, vo funkcii nahradil Lászlóa Fazekasa, biskupa od roku 2008.

Ocenenia 
15. marca 2018 získal z rúk prezidenta Maďarska Dôstojnícky kríž občianskej triedy Maďarského záslužného radu „za príkladnú činnosť v službách národa a za významné zásluhy v oblasti náboženského a spoločenského života“.

Referencie 

Osobnosti z Kráľovského Chlmca
Slovenskí reformovaní biskupi
Slovenskí reformovaní kňazi
Absolventi Karlovej univerzity
Anna Chlumsky

Anna Chlumsky (; * 3. december 1980, Chicago, Illinois, USA) je americká herečka, známa predovšetkým z filmu My Girl (1991). Od rokoch 2012 až 2019 stvárnila Amy Brookheimovú v televíznom seriáli Veep.

Detstvo a mladosť 
Chlumská sa narodila matke Nancy, ktorá pracovala ako speváčka a herečka a otcovi Frankovi, ktorý bol kuchár a saxofonista. Bola vychovávaná v katolíckej rodine a má český a chorvátsky pôvod.

Kariéra 
Začínala ako detská modelka v roku 1989. V roku 1991 jej bola ponúknutá hlavná detská postava vo filme My Girl. Zahrala si aj v druhom pokračovaní, ktoré vyšlo v roku 1994. V rovnakom roku si zahrala aj po boku herečky Sissy Spacek vo filme Trading Mom. O rok neskôr si zahrala po boku Christiny Ricci vo filme Gold Diggers: The Secret of Bear Mountain.

Svoju hereckú kariéru pozastavila v roku 1998, kvôli štúdiu. V roku 2002 štúdium ukončila v odbore medzinárodné vzťahy a neskôr sa tejto práci aj venovala. Keď zistila, že ju práca nenapĺňa vrátila sa späť k herectvu. Zúčastnila sa preto školenia na Atlantic Theatre Company, na Manhattane.

V roku 2006 sa objavila v jednej z častí sedemnástej série televízneho seriály Zákon a poriadok, ktorý mal premiéru v roku 2007. Účinkovala tiež v divadlách v New Yorku. V roku 2012 stvárnila postavu Amy Brookheim, v politickom televíznom seriály Veep. Za jej herecký výkon získala šesť nominácii na ocenenie Primetime Emmy Awards.  V októbri 2019 bola obsadená po boku Julie Garner do jednej z hlavných postáv v televíznom seriály spoločnosti Netflix, Inventing Anna. Seriál mal premiéru v roku 2021.

Súkromný život 
V roku 2008 sa vydala za Shauna So, s ktorým chodila od roku 2000. Majú spolu dve dcéry, Penelope Joan (* 2013) a Claru Elizabeth (* 2016).

Zdroj 

Filmové herečky USA
Televízne herečky USA
Divadelné herečky USA
Detskí herci
Absolventi University of Chicago
Osobnosti USA chorvátskeho pôvodu
Osobnosti USA českého pôvodu
Osobnosti zo Chicaga
Jacki Weaverová

Jacqueline Ruth Weaver (; * 25. máj 1947, Sydney, Nový Južný Wales, Austrália) je austrálska herečka, ktorá v rokoch 2011 a 2013 získala nomináciu na Academy Awards.

Detstvo a mladosť 
Je dcérou Edith a Arthura Weaverovích. Jej matka bola migrantkou z Anglicka. Získala štipendium na štúdium sociológie ale odmietla a namiesto toho začala študovať herectvo.

Kariéra 
Svoju kariéru začala v roku 1962. Pôsobila v  austrálskej hudobnej šou Bandstand. Dlhý čas vystupovala v divadlách. Od roku 1971 sa začala venovať filmu. Jej prvým filmom bol austrálsky film Stork. V roku 1975 stvárnila jednu z vedľajších úloh vo filme Picnic at Hanging Rock. Koncom 70. rokov bola menej obsadzovaná do filmových úloh, preto sa začala venovať naplno divadlu. 

V roku 2010 sa začala častejšie objavovať vo filmoch. Získala úlohu vo filme Animal Kingdom, kde stvárnila matriarchát rodiny lupičov. Jej herecký výkon jej vyslúžil nomináciu na Academy Awards v kategórii najlepšia herečka vo vedľajšej úlohe a tiež austrálske ocenenie AACTA, ktoré získala. V roku 2012 bola obsadená do filmu Silver Linings Playbook, za ktorý tiež získala nomináciu na Academy Awards v rovnakej kategórii. 

V roku 2019 sa pripojila k hereckému obsadeniu filmu Pooms, kde hrala po boku herečiek Diane Keaton, Pam Grier a Rhei Perlman. Od rovnakého roku účinkovala v austrálskom televíznom seriály Bloom.

Osobný život 
Bola tri krát vydatá a z prvého manželstva má syna Dylana, narodeného v roku 1970.

Zdroj 

Austrálske filmové herečky
Austrálske televízne herečky
Austrálske divadelné herečky
Držitelia ceny AACTA
Osobnosti zo Sydney
Far Cry 3

Far Cry 3 je FPS videohra odohrávajúca sa v otvorenom prostredí odľahlého pacifického súostrovia s názvom Rook Islands. Hra bola vyvinutá a publikovaná spoločnosťou Ubisoft Montreal v spolupráci s Ubisoft Massive, Ubisoft Red Storm, Ubisoft Reflections a Ubisoft Shanghai. Far Cry 3 vyšlo pre platformy Microsoft Windows , Xbox 360 a PlayStation 3 . Hra nijako nenadväzuje na predošlé diely série. Ide teda o voľné, v poradí už tretie pokračovanie pod spoločným označením Far Cry. Prvý diel bol vyvinutý spoločnosťou Crytek . Vydanie bolo pôvodne naplánované na 4. septembra 2012 pre Severnú Ameriku a 6. septembra 2012 pre Európu . Avšak z dôvodov vyladenia všetkých drobností došlo k odloženiu plánovaného vydania. Termín vydania sa tak presunul na 29. november 2012 pre Austráliu, 30. november pre Európu a 4. december pre Severnú Ameriku.

Hrateľnosť 
Far Cry 3 je FPS hrou, v ktorej sa objavujú prvky RPG, perky a systém craftovania. Hráč má možnosť vďaka postupnému navyšovaniu svojich schopností eliminovať nepriateľov na niekoľko spôsobov. Ide napríklad o možnosť tichého zabitia z výšky, z vody alebo z tesnej blízkosti spoza nepriateľa. Vďaka fotoaparátu, ktorý hlavný hrdina vlastní, je možné si označiť a zaniesť na mapu pohyby nepriateľov.

Hlavné postavy 
 Jason Brody – hlavný protagonista príbehu
 Liza Snow – Jasonova priateľka
 Riley Brody – Jasonov mladší brat
 Citra Talugmai – veliteľka kmeňa Rakyat
 Vaas Montenegro – hlavný veliteľ pirátov, únosca
 Dennis Rogers – člen kmeňa Rakyat
 Hoyt Volker – veliteľ skupiny "Privateers"
 Bambi "Buck" Hughes – žoldnier na voľnej nohe

Príbehové misie  
Herná doba príbehovej linky je podľa slov hlavného dizajnéra hry Jamieho Keena 15-20 hodín. Ak sa rozhodnete skúmať svet Rook Island aj po dokončení hry, doba je neurčitá.
Rozloha ostrova a priľahlých častí činí zhruba desaťnásobok veľkosti pôvodných dvoch ostrovov z Far Cry 1 a 2.

Zdroj 

Akčné počítačové hry a videohry
First-person shooter
Počítačové hry
Far Cry
Šfajčiari zomierajú mladší

Singel Šfajčiari zomierajú mladší z pripravovaného piateho albumu Slzy tvý mámy, Šedivý a spol. slovenskej alternatívnej skupiny Chiki liki tu-a z Prešova.  Vznikol v novembri 2013 v Štúdiu Jazierka, Prešov.

Zoznam skladieb 
1. Letáky  (03:42)  hudba: Chiki liki tu-a  text: Martin Višňovský

2. Ci jeho (03:57)  hudba: Chiki liki tu-a  text: Martin Višňovský

3. Toto vlastne čije (02:15)  hudba: Chiki liki tu-a  text: Martin Višňovský

Realizácia 
Zvuk a mix : Tomáš Višňovský

Nahrávané : Štúdio Jazierka, Prešov (november 2013)

Obal: Mgr.Art. Ivana Višňovská

Obsadenie 
Martin Višňovský – basgitara , spev 

Ľuboslav Petruška - gitara

Tomáš Višňovský –  bicie

Referencie 
 https://chikiliki.sk/

Albumy skupiny Chiki liki tu-a
Hudobné albumy z 2013
Essie Davisová

Esther Davis (* 19. január 1970, Hobart, Tasmánia, Austrália) známa ako Essie Davis je austrálska herečka a speváčka, ktorá sa predovšetkým preslávila rolou Phryne Fisher z televízneho seriály Miss Fisher's Murder Mysteries, z roku 2012.

Detstvo a mladosť 
Davisová sa narodila a vyrastala v meste Hobart, v Tasmánii. Navštevovala Národný Inštitút dramatických zmení v Sydney.

Kariéra 
Jej herecká kariéra sa začala v roku 1993, keď bola obsadená do divadelnej inscenácie Rómeo a Júlia, kde získala rolu Julie a o rok neskôr sa objavila v divadelných predstaveniach ako Macbeth či Skrotenie zlej ženy. 

V roku 2003 získala ocenenie Olivier Awards, za jej herecký výkon v divadelnej inscenácii A Streetcar Named Desire a o rok neskôr, účinkovala v divadle Broadway v inscenácii Jumper, za ktorú bola nominovaná na ocenenie Tony Awards. 

V roku 2008 si zahrala po boku Nicole Kidman a Hugha Jackmana vo filme Australia. V rokoch 2012 až 2015 stvárnila postavu Phryne Fisher v televíznom seriály Miss Fisher's Murder Mysteries. Seriál sa dočkal aj filmového spracovana s názvomm Miss Fisher and the Crypt of Tears, ktorý vyšiel v roku 2020. V roku 2014 stvárnila hlavnú ženskú postavu v horore The Babadook, za ktorú získala nomináciu na ocenenie AACTA či Saturn. 

Od roku 2016 účinkovala v televíznom seriály Game of Thrones, kde sa objavila s šiestej sérii. Začiatkom roku 2019 stvárnila rolu Anny v dráme Babyteeh, za jej herecký výkon získala ocenenie AACTA v kategórii najlepšia herečka vo vedľajšej úlohe.

Osobný život 
V roku 2002 sa vydala za Justina Kurzela, s ktorým má dve dve deti - dvojičky.

Zdroj 

Austrálske filmové herečky
Austrálske televízne herečky
Austrálske divadelné herečky
Držitelia ceny AACTA
Ness Košice

Ness Digital Engineering Košice je vývojové a inovačné centrum produktov a technológií a zároveň vlajkovou loďou korporácie Ness Digital Engineering, ktoré bolo založené 1. júla 2005. Vlastní a prevádzkuje ho spoločnosť NESS KE, s.r.o. založená  1. októbra 2015, ktorá je právnou nástupkyňou spoločnosti NESS KDC, s.r.o. Centrum poskytuje služby klientom v oblastiach ako automobilový priemysel, doprava, finančný sektor, médiá a marketing, energetika a big data.

V rámci Košického regiónu je Ness Košice s takmer 600 zamestnancami najväčším zamestnávateľom v sektore softvérového inžinierstva. Spoločnosť taktiež podporuje vzdelávanie na stredných aj vysokých školách. Je IT partnerom mesta Košice, neziskových organizácií, ale aj hokejového klubu HC Košice. Spoločnosť je zároveň titulárnym partnerom podujatia Ness City Triathlon Košice.

Pôsobenie 

Spoločnosť sídli v BASTION Office Center na Továrenskej ulici. Ness Košice zároveň otvoril 11. októbra 2018 menšiu pobočku aj v Poprade.

Ness KDC Košiciam 
Je od roku 2014 program zameraný na podporu neziskového sektora v Košiciach. Tento program pozostáva s vývoja bezplatných webových stránok a mobilných aplikácií pre rôzne neziskové organizácie. Spoločnosť takto vytvorila webové sídla napríklad: hádzanárskemu klubu Košice Crows, Bábkovému divadlu Košice, Štátnemu divadlu Košice, organizácii cestovného ruchu Visit Košice alebo aj Verejnej knižnici Jána Bocatia. Spoločnosť taktiež vyvinula aplikácie pre Košice - Európske hlavné mesto kultúry 2013 aj Košice – Európske mesto športu 2016.

Podpora škôl 
Príkladom podpory vzdelávania je napríklad Android Bootcamp, ktorý je organizovaný študentskou asociáciou BEST. Účastníci tohto campu vyvinuli jednoduchú aplikáciu pre operačný systém Android. Ness v spolupráci s Technickou univerzitou organizuje tzv. HI-tech konferencie, ktoré nesú názov Geeky (Fri)day. Na týchto konferenciách sú odprezentované novinky z rôznych oblastí technológie na reálnych príkladoch alebo aplikáciách. Ku príkladu, vývoj mobilnej aplikácie pre operačný systém iOS za jednu hodinu. Spoločnosť je tiež podporovateľom iniciatívy GIRLS’ DAY.

Referencie

Externé odkazy 
 Oficiálna stránka spoločnosti

Podniky v Košiciach
Podniky na Slovensku
Softvérové podniky
Podniky založené v 2005
Enol

Enol, správne alkénol, je organická zlúčenina, ktorá má na jednom uhlíku dvojitú väzbu a hydroxylovú skupinu zároveň, z čoho pochádza i názov týchto zlúčenín ("en" + "-ol"). Konjugovanou bázou enolu je enolát, ktorý vzniká štiepením kyslého vodíka hydroxylovej skupiny. 

Z enolov môžu vznikať ketóny, ktoré sú vo vodných roztokoch zvyčajne stabilnejšie. Enoly teda často podliehajú keto-enol tautomérii. Niekedy však môžu byť enoly stabilizované napríklad konjugáciou. Príkladom enolov, ktoré sú stabilné a nepodliehajú tautomerizácii, sú napríklad fenol alebo kyselina askorbová.

Enoly a enoláty umožňujú priebeh aldolových reakcií, pri ktorej spolu reagujú dve karbonylové zlúčeniny. Medzi aldolové reakcie patrí aldolová adícia, pri ktore vzniká aldol (hydroxyketón alebo hydroxyaldehyd) a aldolová kondenzácia (pri ktorej vznikajú enóny).

Chemické látky
Organické zlúčeniny
Alkoholy
Adacta

Adacta je slovenská crustcorová hudobná skupina z Bratislavy. Skupina vznikla v roku 2000.

V roku 2018 vydala skupina album Zlo. Krátko po vydaní absolvovala skupina turné v Brazílii. Album bol nominovaný v Radio Head Awards 2018 v kategórii Hard & Heavy.

Diskografia 
 2018 – Zlo
 2015 – Tma
 2010 – Amen
 2006 – Ad Maiorem Dei Gloriam
 2004 – Circullus Viciosus

Referencie 

Slovenské punkrockové hudobné skupiny
Slovenské heavymetalové hudobné skupiny
Hudobné skupiny z 2000
Dynamický opis

Dynamický opis je v literatúre druh opisu; opak statického opisu. Opisuje sa ním objekt v pohybe (alebo akoby v pohybe) alebo  nejaká činnosť.

Dynamický opis môžeme nazvať aj meniaci sa opis, vyvíjajúci sa opis. Je to opis dejov, procesov či činností, ktoré sa opakujú. Typickým dynamickým opisom je opis pracovnej činnosti. 

Základné znaky dynamického opisu:
 predmetom opisu je dej
 proces alebo činnosť, ktorá sa opakuje
 v opise deja, procesu či činnosti vysvetľujeme čiastkové úkony v istej postupnosti
 poradie opisovaných častí je záväzné
V dynamickom opise sa najviac uplatňujú: 
 slovesá v 1. osobe množného čísla prítomného času,
 slovesá v 2.osobe množného čísla rozkazovacieho spôsobu.

Príklad 
Príklad dynamického opisu, v ktorom sú uplatnené slovesá v 1. osobe množného čísla prítomného času:
Najprv vyznačíme miesto, kde chceme mať gombík. Ihlou zachytíme niť o látku, navlečieme do dierky gombíka a pretiahneme do druhej dierky. Potom striedavo zapichujeme ihlu do látky a do dierok gombíka. Dbáme na správne držanie ihly. Kolmo napichujeme aj vypichujeme.  

Príklad dynamického opisu, v ktorom sú uplatnené slovesá v 2. osobe množného čísla rozkazovacieho spôsobu:
Pekný väčší umytý zemiak rozkrojte po šírke na polovicu. Jemné kvapôčky utrite čistou handričkou. Na plôšku zemiaka fixkou načrtnite obrys tvaru pečiatky. Ostrým nožom vyrežte pečiatku podľa nakresleného obrysu. Pred pečiatkovaním ceruzkou načrtnite na výkres jemné vodiace čiary alebo jemnú sieť.

Literatúra
Chrám svätého Ivana Rilského

Chrám svätého Ivana Rilského môže byť:

v Bulharsku:
 Chrám svätého Ivana Rilského (Plovdiv)
 Chrám svätého Ivana Rilského (Tărgovište)
Pavol Merjavý

Pavol Merjavý (* 9. február 1935, Humenné) je slovenský modernistický architekt.

V roku 1953 absolvoval gymnánium v Humennom, v rokoch 19531959 študoval na katedre architektúry Slovenskej vysokej školy technickej v Bratislave a postgraduálne štúdium absolvoval na katedre architektúry v Brne. V rokoch 19591992 pracoval v košickom Stavoprojekte. Od roku 1990 pôsobí ako samostatný architekt. Jeho najvýznamnejším dielom je Múzeum Tatranského národného parku, za ktoré bol ocenený v roku 1971 Cenou Dušana Jurkoviča.

V roku 2015 bol ocenený Cenou mesta Košice.

Tvorba 
 1969: Múzeum Tatranského národného parku, Tatranská Lomnica
 1974: Pamätník oslobodenia, Skároš (spolu s Jurajom Bartuszom)
 1976: Sídlisko Dargovských hrdinov, Košice
 1981: Krematórium a urnový háj, Košice
 1982: Sobášna sieň, Košice

Referencie

Externé odkazy 
 Register architektúry
 biografia, Mesto Humenné
 Ikony, dokument o jeho tvorbe

Slovenskí architekti
Modernistickí architekti
Držitelia Ceny Dušana Jurkoviča
Absolventi Slovenskej technickej univerzity v Bratislave
Osobnosti z Humenného
Voľby do Krajinského zastupiteľstva Slovenskej krajiny v roku 1928

Voľby do Krajinského zastupiteľstva Slovenskej krajiny v roku 1928 boli prvé voľby svojho druhu, ktoré sa konali na území Slovenska 2. decembra 1928. Malo ísť o "apolitické" voľby, pri ktorých bola zakázaná predvolebná politická a stranícka kampaň. Víťazom volieb sa stala Hlinkova slovenská ľudová strana pred agrárnou stranou a komunistickou stranou.

Výsledky

Zloženie krajinského zastupiteľstva 1928 - 1935 
Zvolení členovia (36)

HSĽS (9): Matej Buček, Viktor Dušek, Peter Rovnianek, Eugen Filkorn, Michal Samuheľ, Jozef Kožár, Jozef Džatko, František Tiso a Jozef Kršák

RSPMĽ (8): Ľudovít Okánik, Juraj Sopko, Pavol Teplanský, Rudolf Nickmann, Július Dérer, Ján Ursíny, Gustáv Gašperík a Štefan Csomor

KSČ (5): Július Verčík, Ľudovít Vydra, Ondrej Major, Jozef Bača a Matej Fehér 

Krajin. kresť.-soc. strana (3): Gyula Alapy, Gyula Fleischmann a Augustín Petrášek

Maďarská nár. strana (3): Béla Blanár, Ferdinand Nagy a Ján Giller

Čs. soc. dem. strana (3): Michal Korman, Ján Nešpor a Rudolf Drahovský

Židovská strana (1): Albert Gestettner

Československá strana ľudová (1): Ondrej Cninček

ČNS (1): Ján Slávik

SNS (1): Martin Rázus

ČND (1): Milan Ivanka

Referencie 

Voľby na Slovensku